open-index/open-wikipedia-markdown huggingface dataset:
Kurt Russell

**Kurt Vogel Russell** (født 17. mars 1951) er en amerikansk skuespiller. Han debuterte som tiåring, og hadde en rekke barneroller. I 1979 spilte han Elvis i *Elvis*. Som voksen slo han igjennom i filmen *Escape from New York*, 1981. Han betraktes nok som en actionskuespiller, men har også spilt mange karakterhovedroller, blant annet 1983 i *Silkwood*, 1988 i *Tequila Sunrise* og 1996 i *Executive Decision*. 

## Filmografi (utvalg)
* *[[Gi dem rytme!]]* (1963)
* *[[Guns of Diablo]]* (1964)
* *[[Follow Me, Boys!]]* (1966)
* *[[Musikerfamilien]]* (1968)
* *Det gjelder sekunder*  (1968)
* *[[Datamaskin i joggesko]]* (1969)
* *[[Guns in the Heather]]* (1969)
* *[[Bøljer i fjernsynet]]* (1971)
* *[[Frihetens lønn]]* (1971)
* *[[Tryllesprøyten]]* (1972)
* *[[Charley and the Angel]]* (1973)
* *[[Superdad]]* (1973)
* *[[Verdens sterkeste mann (film)|Verdens sterkeste mann]]* (1975)
* *The Deadly Tower* (TV-film) (1975)
* *The Captive: The Longest Drive 2* (1976)
* *The Quest* (TV-film) (1976)
* *Elvis* (1979)
* *[[Brukte biler og sleipe selgere]]* (1980)
* *[[Escape from New York]]* (1981)
* *[[To gode venner]]* (1981) (stemme)
* *[[Tingen fra en annen verden]]* (1982)
* *[[Silkwood]]* (1983)
* *[[Jenta som jobbet skift]]* (1984)
* *[[Morderen ringer]]* (1985)
* *[[Big Trouble in Little China]]* (1986)
* *[[The Best of Times (film)|The Best of Times]]* (1986)
* *[[Jente over bord]]* (1987)
* *[[Tequila Sunrise (film)|Tequila Sunrise]]* (1988)
* *[[Tango & Cash]]* (1989)
* *[[Flammehav]]* (1991)
* *[[Farlig beskytter]]*  (1992)
* *[[Captain Ron]]*  (1992)
* *[[Tombstone (film)|Tombstone]]* (1993)
* *[[Stargate (film)|Stargate]]* (1994)
* *[[Forrest Gump]]* (1994) – (stemmen til Elvis)
* *[[Ordre fra høyeste hold]]* (1996)
* *[[Escape from LA]]* (1996)
* *[[Breakdown (film)|Breakdown]]* (1997)
* *[[Soldier (film)|Soldier]]* (1998)
* *[[3000 Miles To Graceland]]* (2001)
* *[[Vanilla Sky]]* (2001)
* *[[Interstate 60]]* (2002)
* *[[Dark Blue]]* (2003)
* *[[Miracle (film)|Miracle]]* (2004)
* *[[Sky High]]* (2005)
* *[[Dreamer (film)|Dreamer]]* (2005)
* *[[Poseidon (film)|Poseidon]]* (2006)
* *[[Grindhouse]]* (2007)
* The Hateful Eight (2015)

## Referanser



## Eksterne lenker
* 
*
Ronny Frimann

**Ronny Frimann** (født 1960) er en norsk dykker og tidligere kickbokser.

## Liv og virke
Ronny Frimann har vært dykker i mange år, og er presentert med sine undervannsbilder flere steder på nettet.

Frimann er gründer og fotograf i *Zine travel*, nåværende *[[Reiselyst]]*,  et reisemagasin med ti utgaver i året.

Frimann har ifølge Vimenn.no også drevet kickboksing på høyt nivå med 14 år på landslaget, og senere landslagstrener i to år.

## «Rekorddykk»
I 2001 satte Ronny Frimann uoffisiell verdensrekord i lengdedykk, da han satt med dykkerutstyr i en vanntank i 52 timer. Rekorden stod i fem år, da den ble slått av stuntmannen David Blaine. Frimann ville slå denne rekorden og onsdag 13. juni 2007 satte han seg på ny i en vanntank. Tanken ble plassert ved Oslo sentralstasjon og var til offentlig skue, for å samle inn penger til naturvernorganisasjonen WWF. Reglene for dykket tilsa at Frimann ikke kunne ta toalettpauser. Han kunne derfor ikke spise mat, men kun ta inn flytende føde. Frimann satt under vann i tanken i 100 timer og fikk godkjent tidenes lengste dykk som offisiell Guinness verdensrekord

## Referanser


## Eksterne lenker
* Aftenposten.no med nett-TV fra «rekorddykket»
* Vimenn.no om «rekorddykket»
* MSN Reise - om «rekorddykket»
* Magasinet Zine Travels nettsider
French Open 1982

**French Open 1982** ble spilt mellom 24. mai og 6. juni på Roland Garros-stadion i Paris. French Open er en Grand Slam-turnering i tennis på grus. Mats Wilander vant singleturneringen for herrer og Martina Navrátilová vant singleturneringen for damer.

## Menn
### Kvartfinaler

### Semifinaler

### Finale

## Kvinner
### Kvartfinaler

### Semifinaler

### Finale

## Eksterne lenker
* French Open PDF Menn, Kvinner
* ITF Menn , Kvinner
Josef Strobl

**Josef «Pepi» Strobl** (født 3. mars 1974 i Holzgau) er en tidligere østerriksk alpinist.

## Karriere
I junior-VM i alpint 1993 tok han gull i storslalåm.

Strobl vant sju renn i verdenscupen (tre i utfor, ett i storslalåm, to i Super-G og ett i parallellslalåm. Strobl vakte stor oppsikt da han kjørte sitt første verdenscuprenn i utfor i desember 1994. Fra startnummer 61 kjørte han ned til seier!

Sesongen 1996/97 kom han på tredjeplass i verdenscupen sammenlagt, bare slått av Luc Alphand og Kjetil André Aamodt. Han fikk etterhvert problemer med å bli tatt ut på det sterke østerrikske laget, og betynte å se seg om etter en annen nasjon han kunne starte for. Fra sesongen 2004/05 og frem til han la opp i 2006, kjørte han for Slovenia.

## Resultater i verdenscupen i alpint

### Enkeltseire

### Sammenlagtplasseringer

## Referanser


## Eksterne lenker
*
Scandinavian TPC

**Scandinavian TPC hosted by Annika** er en golfturnering som arrangeres hvert år i Sverige. Den er en del av Ladies European Tour og bærer navnet til den svenske golfspilleren Annika Sörenstam. Turneringen spilles vekselvis på Bro-Bålsta GK og Barsebäck Golf & Country Club.

Turneringen er en del av Volvo Cross Country Challenge, sammen med SAS Ladies Masters i Norge, Finnish Masters i Finland og Nykredit Masters i Danmark. Dersom én spiller vinner alle disse turneringene vil hun motta $&nbsp;1&nbsp;000&nbsp;000, den største premiesummen i LETs historie.

## Tidligere vinnere

## Eksterne lenker
Zine

***Zine*** var et norsk, gratis månedsmagasin for reiselystne og eventyrlystne. Bladet ble forsøkt finansiert av reklame i bladet og på nettsiden.

*Zine* ble distribuert hovedsakelig på Østlandet via Star Tour, Aeroflot, Icelandair, Lufthansa, KLM, Air France og Air Baltic på Gardermoen. På Torp flyplass ble bladet distribuert via SAS Braathens, Ryanair, KLM, Widerøe og CoastAir. Magasinet hadde avtale med NSB, og ble lagt i setelommene på NSBs tog, i tillegg til at det ble delt ut på de største jernbanestasjonene, samt en rekke kaffebarer, kaféer, konditorier og på venteværelser. Bladet gikk konkurs i juni 2007. Ifølge brreg.no ble det ved Oslo byfogdembede åpnet konkurs i Zine AS 13. juli 2007.

Ansvarlig redaktør var dykkeren Ronny Frimann.

## Se også
**Zines* søstermagasin var reisemagasinet *Zine travel*, nåværende *[[Reiseliv]]*.

## Referanser


## Eksterne lenker
* Zine.no
Tom Robertson

**Tom Robertson** (født 1873 i *Renton* i West Dunbartonshire, død 1939) var en skotsk fotballspiller. Han er en av ytterst få personer som har spilt for både Liverpool og Manchester United. 

Robertson spilte for *East Benhar, Heatherbell, Motherwell, Fauldhouse* og Hearts, før han ble hentet til Liverpool sammen med John Walker, av manager Tom Watson for £350 i mars 1898. Dette var ny overgangsrekord for klubben på dette tidspunktet.

Han fikk sin debut for de røde 11. april 1898, i hjemmekampen på Anfield mot *The Wednesday* (Senere ble de til Sheffield Wednesday). Robertson scoret sitt første mål for klubben i denne kampen. Ving-spilleren hadde en suksessrik tid i klubben de neste 2 sesongene. Han mistet kun 2 av kampene laget spilte i disse årene. I denne perioden scoret han også 19 mål, som må sies å være respektabelt med tanke på posisjonen hans på banen.

I sesongene 1899/1900 og 1900/1901 spilte Robertson samtlige kamper Liverpool spilte. I sesongen 1900/1901 vant Liverpool sin først tittel i 1. divisjon. I sesongen 1901/1902 spilte han 25 kamper.

I mai 1902 forlot han klubben, og dro tilbake til Edinburgh og Hearts. Senere skulle han spille både for Dundee United og 
Manchester United.

Robertson fikk en landskamp for , i en kamp i det Britiske Mesterskapet mot  26. mars 1898 i Belfast. Skottland vant kampen 3-0, og Robertson scoret et av målene.

## Statistikk
### Kamper
* **1898-1902:** Liverpool: Ligakamper – mål: 126 kamper – 31 mål.
* **1892-1895:** Liverpool: Totalt kamper – mål: 141 kamper – 34 mål.
* **1898:**  Skottland: Landskamper - mål: 1 kamp - 1 mål.

### Medaljer
* **1900/1901:** 1. Divisjon. – Vinner.

## Se også
* Statistikk om Liverpool FC. Robertson er representert på flere av tabellene.

## Eksterne lenker
* Profil på LFChistory.net
Reiselyst

***Reiselyst***, tidligere ***Zine travel***, er et norsk reisemagasin med 10 utgaver i året. Magasinets første utgave utkom i mai 2006.

Magasinet spesialiserer seg på reisereportasjer fra hele verden, trender og tips samt reiserelaterte forbrukersaker. Bladet distribueres i løssalg og som abonnement.

Ansvarlig redaktør er Torild Moland Krogsrud, mens magasinets gründer Ronny Frimann er salgsansvarlig.

## Opplag
Bekreftede netto opplagstall fra Mediebedriftenes Landsforening:
*2013: 8&nbsp;876
*2014: 8&nbsp;991
*2015: 9&nbsp;898

## Referanser


## Eksterne lenker
* 
* Zinetravel.no
* Zine.no
Norman Thomas

**Norman Mattoon Thomas** (født 20. november 1884, død 19. desember 1968) var en amerikansk sosialist, pasifist, og presidentkandidat for Det amerikanske sosialistpartiet seks ganger. 

Thomas var sønn av en protestantisk prest i Marion i Ohio. Han gikk ut av Princeton-universitetet i 1905, og tok så et teologisk seminar, der han ble sosialist. Han var ferdig utdannet som prest i 1911, og arbeidet i East Harlem i New York. 

Thomas gikk imot USAs deltakelse i første verdenskrig. Etter krigen var han en av grunnleggerne av American Civil Liberties Union ACLU. Han stilte som sosialistisk kandidat ved guvernørvalget i New York i 1924. Etter at Eugene Debs døde i 1926 ble han sosialistpartiets fremste ansikt utetter, og presidentkandidat i 1928, 1932, 1936, 1940, 1944 og 1948.

Thomas var en artikulert og engasjerende talsperson for demokratisk sosialisme. Han klargjorde forskjellen mellom demokratisk sosialisme og tradisjonell kommunisme, som han tok sterk avstand fra.

## Referanser
Produksjon

**Produksjon** er fremstilling av ett eller flere produkter ved å bearbeide ulike produksjonsfaktorer i den hensikt at det ferdige produktet skal selges og gi overskudd til produsenten. Produksjon organiseres og styres av organisasjoner. Produksjon kan deles opp etter produksjonstyper.

Historisk utviklet produksjon seg fra å foregå i private hjem som håndverk i liten skala, via mindre verksteder til meget store fabrikker i stor skala med industri og masseproduksjon.

## Se også
*Den industrielle revolusjon
*Filmproduksjon
*Plateprodusent
*Produsenter (biologi).
*Samlebåndsproduksjon
*Serieproduksjon
Heidi Zeller-Bähler

**Heidi Zeller-Bähler** (født 25. juli 1967  i Sigriswil) er en sveitsisk tidligere alpinist.

Allerede i sin første fullstendige verdenscupsesong, 1985/86, kom Zeller-Bähler på 20.-plass i sammendraget. Sesongen 1989/90 kom hun på andreplass i utforrennet i Las Leñas i Argentina, like bak Michaela Gerg. Zeller-Bählers allsidighet viste seg i de følgende årene, med andreplass i et Super-G-renn i 1992, andreplass i storslalåm i Klövsjö i 1993.

Hun vant tre verdenscuprenn i løpet av karrieren, alle i sesongen sesongen 1994/95, og dette året kom hun på tredjeplass sammenlagt i totalcupen, bare slått av Vreni Schneider og Katja Seizinger. I VM 1996 i Sierra Nevada kom hun på 7.-plass i utfor. Etter mesterskapet la hun opp som alpinist.

## Verdenscupseire

## Referanser


## Eksterne lenker
*
Michaela Gerg

**Michaela Gerg-Leitner** (født 10. november 1965 i Bad Tölz) er en tysk tidligere alpinist.

Både i junior-VM i alpint 1982 og i junior-VM i alpint 1983 tok hun gull i storslalåm og i 1983 også i kombinasjonen.

I løpet av karrieren vant hun fire renn i verdenscupen, og tok i tillegg bronse i super-G under VM 1989 i Vail. Hun hadde sin styrke i fartsdisiplinene (utfor og Super-G).

## Weltcupsiege

## Referanser


## Eksterne lenker
*
Liisa Savijarvi

**Liisa Savijarvi** (født 29. desember 1963 i Bracebridge, Ontario) er en tidligere kanadisk alpinist.

Det første toppresultatet kom i sesongen 1983/84 da hun i Megéve oppnådde en 3.-plass i storslalåm og en 4.-plass i kombinasjonen.

Med startnummer 34 i super-G-rennet i japanske Furano, kjørte Savijarvi i 1986 ned til sin første (og eneste) seier i verdenscupen. Et par uker tidligere hadde hun tatt andreplassen i Bad Gastein, bare slått av østerrikske Katharina Gutensohn. Etter sesongen 1985/86 endte hun på andreplass i super-G-cupen sammenlagt, og på femte i utforcupen.

I OL 1980 i Sarajevo kom hun på 9.-plass i storslalåm, og i VM 1985 i Santa Caterina kom hun på tiendeplass i den samme disiplinen.

Hun la opp i 1987 etter å ha pådratt seg en kneskade. Savijarvis foreldre stammer fra Finland.

## Referanser


## Eksterne lenker
* 
* Kortportrett
Spansk Marokko

**Spansk Marokko** var et spansk protektorat 1912–1956. Området omfattet Marokkos nordkyst og omlandet innenfor kysten, samt enklaven Ifni i sør. Resten av Marokko var fransk protektorat under navnet Fransk Marokko.

De spanske byene Ceuta og Melilla som fremdeles ligger som enklaver på Marokkos nordkyst var ikke en del av Spansk Marokko.  Marokkanske myndigheter gjør krav på disse områdene og anser dem som okkupert av Spania.
Atapuerca

**Atapuerca** er en spansk by i provinsen Burgos i Castilla y León‎. Byen er mest kjent for å ha gitt navn til den karstiske regionen i Spania. Det arkeologiske funnstedet Atapuerca ble i 2000 oppført på UNESCOs liste over verdens kulturarv.

Her finnes flere større kalksteins-grotter hvor etterlatenskaper fra de første menneskene i Europa har blitt funnet, blant annet fossiler og steinverktøy som kan dateres til mellom 780&nbsp;000 og en million år siden.

Utgravninger flere steder på 1900-tallet har ført til funn av menneskelige levninger fra flere tidsrom, fra  *[[Homo erectus]]*, *[[Homo heidelbergensis]]*, og den mer nylig identifiserte arten *[[Homo antecessor]]* til bronsealderen og det moderne menneske. Det mest kjente stedet i Atapuerca er «Sima de los Huesos» (Beingropen). Denne ligger i bunnen av en 13 meter dyp sjakt som man kan nå fram til gjennom grottesystemet i Cueva Mayor. Fossilene her er minst 350&nbsp;000 år gamle, noe som tilsvarer midten av pleistocen. Sima de los huesos inneholder mange rester av mennesker som represeneterer omtrent 30 skjelett av *Homo heidelbergensis*, en direkte forløper for Neandertalere.

Arkelologer har foreslått at denne oppsamlingen av bein representerer en tradisjon for gravlegging av innvånerne i grotten. På grunn av mangelen på mindre bein er det også fremmet en konkurrerende teori og at beinene er samlet i sjakten gjennom vann og vind.
## Referanser


## Eksterne lenker
* 
* American Museum of Natural History-Atapuerca
* www.atapuerca.com
Oksid

Et **oksid** er en gruppe av kjemiske forbindelser mellom oksygen (O) og et eller flere andre grunnstoffer, ofte metaller, hvor oksygenet er redusert og et annet atom er oksidert:

:M2+ + O2- → MO

Eksempler:

* karbondioksid: CO2
* jernoksid: FeO
* kobberoksid: CuO
* magnesiumoksid: MgO
* kalsiumoksid («brent kalk»): CaO
Altamira

**Altamira** (spansk: *høy utsikt*) er en grotte i Spania som er kjent for sine hulemalerier fra den sene paleolittiske perioden. Bildene består både av tegninger og polykrome malerier, og forestiller forskjellige dyr og menneskehender. Grotten ligger ved byen Santillana del Mar i Cantabria, 30 km vest for byen Santander. Grotten med sine malerier ble i 1985 erklært av UNESCO som et verdensarvsted.

Grotten er om lag 270 meter dyp, og består av en rekke passasjer og hulrom. Hovedpassasjen er mellom to og seks meter høy. Grotten har blitt dannet gjennom karstisk forvitring av kalksteinsfjellet i Vispieresfjellene.
Den tragiske uken

**Den tragiske uken** (katalansk *la Setmana Tràgica*, spansk *la Semana Trágica*) er det vanlige navnet på en serie blodige konfrontasjoner mellom politi og kjempende arbeidere i Barcelona og andre byer i Catalonia i perioden 25. juli-2. august 1909.

Oppstanden kom som følge av at Spania skulle sende troppeforsterkninger til sin kolonihær i Spansk Marokko. 520 av de innkalte hadde avsluttet slik tjeneste seks år tidligere, og mislikte tanken på ny tjeneste. De hadde heller ikke råd til de 6000 realer som det kostet å kjøpe seg fri fra tjenesten. Denne misnøyen, paret med anarkisme, pasifisme og antikolonialistiske tanker ble samlet i bevegelsen *Solidaridad Obrera*, som tok initiativ til en generalstreik 26. juli 1909.

Politiets sikkerhetsstyrker skjøt mot demonstranter på La Rambla, det ble bygget barrikader og etterhvert erklært unntakstilstand. Hærstyrker fra andre deler av Spania ble satt inn i kampene. Fra politiets og hærens side ble 8 personer drept, mens 124 ble skadet. På opprørernes side ble mellom 104 og 150 personer drept. 1700 personer ble straffeforfulgt i militærdomstoler, og 5 personer ble dømt til døden. 59 fikk livsvarige fengselsstraffer.

Reaksjonene fra andre europeiske land var kontante, og fikk kong Alfonso XIII til å avskjedige statsminister Antonio Maura, og erstatte ham med den mer liberale Segismundo Moret y Prendergast.

## Eksterne lenker
* Carolyn P. Boyd, Praetorian Politics in Liberal Spain, The Library of Iberian Resources Online
Cantabria

**Cantabria** eller **Kantabria** er en historisk provins  og en autonom region nord i Spania. Regionen består bare av den ene provinsen Cantabria. Regionen grenser i øst til Baskerland, i sør til Castilla y León og i vest til Asturias. Regionen grenser i nord til Atlanterhavet (Biscayabukten). Hovedstaden i provinsen er Santander. Regionen har et areal på 5&nbsp;321&nbsp;km², og hadde 589&nbsp;235 innbyggere i 2009.

Cantabria tilhører Grønne Spania, navnet er gitt til en stripe land mellom Biscayabukten og De kantabriske fjell, grunnet dets særlige frodige vegetasjon grunnet det våte og moderate havklimaet. Klimaet er sterkt påvirket av Atlanterhavets vinder som blir fanget mot fjellene. Gjennomsnittlig nedbør er på rundt 1200&nbsp;mm.

Cantabria er den rikeste regionen i verden for arkeologiske funnsteder fra sen paleolittisk tid (steinalderen), skjønt det første tegn på menneskelig tilstedeværelsen er datert til tidlig paleolittisk tid. Det mest betydningsfulle steder for grottemalerier er i hulen i Altamira, datert fra rundt 37 000 f.Kr. og er erklært, sammen med ni andre grotter i Cantabria, som verdensarv på UNESCOs liste over verdensarvsteder.

Den moderne provinsen Cantabria ble konstituert den 28. juli 1778. *Ley Orgánica*, organisk lov innenfor Spanias lover av den selvstyrte statuetten for Cantabria, ble godkjent den 30. desember 1891 og ga regionen egne institusjoner selvstyre.

## Etymologi
Mange skribenter og lærde i årenes løp, blant annet Isidor av Sevilla, Julio Caro Baroja, Aureliano Fernández Guerra, Joaquín González Echegaray, og Adolf Schulten, har undersøkt stedsnavnet Cantabrias etymologi, men dets opprinnelse har forblitt usikker. Det er generelt akseptert at rotordet *cant-* kommer fra kontinentalt keltisk for «fjell» eller «stein», mens *-abr* var en vanlig endelse benyttet i keltiske regioner. Således kan Cantabria bety «folket som lever i fjellene», det vil si «høylendere», en referanse til det bratte og fjellrike området i Cantabria.

## Se også
* Liste over Cantabrias presidenter
* Liste over presidentene for Cantabrias parlament

## Referanser


## Eksterne lenker
*
Alfonso XIII av Spania

**Alfonso XIII av Spania** (født 17. mai 1886 i Madrid, død 28. februar 1941 i Roma) ble utropt til Spanias konge ved sin fødsel, idet hans far Alfonso XII døde 25. november 1885, nesten seks måneder før tronarvingens fødsel. 

## Liv og virke
### Barndom
Moren Maria Christina av Østerrike var regent inntil Alfonso tok over på sin 16-årsdag i 1902.

Tidlig i hans regjeringstid, mens moren var regent, mistet Spania sine siste kolonier i Amerika (Cuba og Puerto Rico) og makten på Filippinene.
 
### Fra 1902
Alfonso XIII interesserte seg for militær planlegning. I 1921 var han involvert i en militæraksjon ved Annual i Spansk Marokko, hvor det meste av den spanske hærstyrke ble drept. Meget tydet på at kongen selv hadde økonomisk interesse i krigen og i de store naturrikdommer i området. Befolkningen og regjeringen var utilfreds med det. 

I Catalonia medførte den langvarige krigen i Marokko en lang rekke streiker og terroraksjoner. Situasjonen kunne verken løses av parlamentet eller kongen. 

Den antimonarkistiske følelse hos middelstanden førte til samarbeid med sosialistene om innføring av republikk. Der fantes allerede spredte borgerlige republikanske småpartier som ønsket sosiale og politiske reformer, forbedring av undervisningssystemet og et demokratisk styre som i Frankrike og Storbritannia. 

Alfonso XIII gjennomlevde diktaturregimet til Miguel Primo de Rivera. General Primo de Rivera krevde i 1923 at kongen og regjeringen skulle forlate sine poster. Maktovertagelsen fant sted uten blodsutgydelse, og kongen ble fritatt for skyld. I stedet ble politikerne kritisert. Maktovertagelsen var både i offiserenes og borgerskapets interesse, da Rivera forbød de anarkistiske organisasjoner.

### Fra 1930
Det kostet Alfonso tronen da monarkiets legitimitet ble sterkt svekket gjennom den politiske prosessen under og etter Primos fall 28. januar 1930.

Hans fotballinteresse gjorde at han ble beskytter av flere «kongelige» fotballklubber: Real Sociedad, Real Madrid, Real Betis and Real Unión.

Alfonso XIII døde i Roma 28. februar 1941. I Spania beordret diktatoren Franco tre dagers landesorg. Han ble begravet i kirken Santa Maria in Monserrato degli Spagnoli, den spanske nasjonale kirke i Roma, rett under gravene til pavene Callixtus III og Alexander VI. I januar 1980 ble levningene til Alfonso flyttet til El Escorial i Spania.

### Familie
Hans kone Victoria Eugenia var datterdatter av den britiske dronning Victoria og søskenbarn av dronning Maud. Gjennom sin tredje sønn Juan er Alfonso farfar til Spanias tidligere konge Juan Carlos I og oldefar til Spanias konge Felipe VI.

## Referanser




## Eksterne lenker
*
Collateral

***Collateral*** er en amerikansk action/thriller fra 2004, regissert av Michael Mann og skrevet av Stuart Beattie. Tom Cruise har hovedrollen som leiemorderen Vincent, og den ulykkelige drosjesjøføren Max Durocher ble spilt av Jamie Foxx.

I denne filmen spiller Tom Cruise for en gangs skyld en skurkerolle, og Jamie Foxx fikk mye godord for opptredenen (han ble meldt  til Oscar for beste birolle).

Filmen spilles i Los Angeles selv om handlingen i det opprinnelige teaterstykket fant sted i New York City. *Collateral* var den første store spille filmen som ble skutt med det digitale Thomson Viper FilmStream High-Definition kameraet. I en kritikk fra HBO sa regissøren Michael Mann at filmen spilles på natta mellom 24. og 25. januar 2004 fra klokka 6:30 til 17:40.

## Handling
Vincent er en leiemorder av verdensklasse. Max er en ulykkelig drosjesjåfør som en natt plukker opp Vincent. Max blir Vincent's sjåfør for natten. Ett oppdrag, fem stoppesteder, fem ofre og en flukt. Deres liv blir ikke det samme igjen.

## Rolleliste
*Javier Bardem i rollen som Felix
*Peter Berg i rollen som Richard Weidner
*Tom Cruise i rollen som Vincent
*Bodhi Elfman i rollen som Young Professional Man
*Jamie Foxx i rollen som Max Durocher
*Irma P. Hall i rollen som Ida
*Barry Shabaka Henley i rollen som Daniel
*Bruce McGill i rollen som Pedrosa
*Emilio Rivera i rollen som Paco
*Mark Ruffalo i rollen som Fanning
*Jada Pinkett Smith i rollen som Annie

## Eksterne lenker
* 
*
Axel Krogh

**Axel Krogh** (født 2. januar 1892 i Holme, død 1982 i Valencia) var en norsk forfatter.

## Tilknytning til Setesdal
Han kom som gutt til Setesdal fordi hans far, kunstmaleren Henrik Asor Hansen, arbeidet her i lengre perioder. Etter at foreldrene ble skilt, bosatte moren seg på Langeid i Bygland sammen med Axel og bror hans.

I voksen alder kjøpte Axel Krogh seg både skog og litt jord og bygget huset Dorgheim av to eldre tømmerbygninger, den eldste trolig 300 år gammel, like sør for Langeid. Han innredet huset med tradisjonelle møbler fra Setesdal, blant annet tre veggfaste senger, to svært gamle skap og et dobbelt langbord. 
Huset har nå blitt solgt og er planlagt flyttet til Hovden Fjellstoge.

Av og til brukte Krogh etternavnet Fjalkekrone etter det skogstykket han hadde kjøpt. Han bodde det meste av livet på Langeid og skrev 15 bøker – romaner og noveller. I tillegg skrev han noen artikler og noveller i aviser og blad.

## Krogh og NS
Han meldte seg inn i NS sommeren 1940 og skrev noen sterke artikler i Fritt folk. Men om høsten reiste han til Oslo og møtte ledere i partiet, og etter hvert gikk det opp for ham hva han var med på, så han meldte seg ut. I 1946 ble han stilt for retten beskyldt for landssvik, men han ble helt frikjent, han fikk ikke engang bot.

## Krogh og kristendommen
Axel Krogh var sterkt imot kristendommen, så sterkt at han ikke kunne tenke seg at han skulle begraves på en kirkegård. Han søkte derfor om å bli begravet på det skogstykket han hadde kjøpt i Bygland, Fjalkekrone. På den tiden måtte man søke Kongen om slikt, og han fikk etter hvert innvilget ønsket sitt. Men han døde i Valencia i Spania, der han bodde de siste år av sitt liv. Trolig var det utgiftene med å føre ham hjem til Setesdal som gjorde at bror hans, som var fruktgrossist i Spania, valgte å la ham bli begravet der.

## Bibliografi
* *Det spiller i haugen* 1939
* *Sannsoga um Gildeteigen og pengarne hans* 1936
* *Den røde strid* 1933
* *Høst over Tordstun* 1932
* *Åsgrim Undbjørges arv* 1931
* *Skibet* 1930
* *Kjærlighetens krønike* 1929
* *Turid Dorge* 1928
* *Vagle* 1927
* *Jomfruens hjerte* 1926
* *Foged Carolius* 1925
* *Utenfor grinden* 1924
* *Muld og stjerner* 1923
* *Stålisen* 1922
* *Avdrift* 1921

### Tilrettelagt for utgivelse
* Eide, Arthur: *Blandt byttekonefolket* 1937

### Om Krogh
* Beek, Dag Johan: *Tema og tendenser hos Axel Krogh – den glemte sørlandsdikter* 2000 (ikke publisert, tilgjengelig på Kristiansand folkebibliotek)
* Haugen, Tarjei: *Setesdal og setesdølar. Poesi og prosa gjennom 1000 år* (1993). Har utdrag fra romanen *Turid Dorge* og litt informasjon om Krogh. 

## Referanser
Vickers Virginia

**Vickers Virginia** var et britisk bombefly. Prototypen fløy første gang 24. november 1922, og de seks første serieproduserte flyene ble levert fra 1924 som **Virginia Mk III**. Disse ble fulgt av tre **Virginia Mk IV**, som skilte seg fra Mk III ved at den kunne ta en større bombelast. **Virginia Mk V** introduserte et tredje midtstilt haleparti, og ble produsert i 22 eksemplarer. Med **Virginia Mk VI** ble også de øverste vingene lett tilbakestrøket, de tidligere variantene hadde kun de nederste vingene tilbakestrøket, og 25 fly av denne varianten ble produsert. Virginia **Mk VII** hadde et forlenget skrog, endret neseparti og forbedringer som gjorde det lettere å fly. 11 fly ble produsert, og 38 fly av tidligere varianter ble oppgradert til samme standard som Mk VII. **Virginia Mk IX** introduserte haleskyts og ble produsert i ni eksemplarer. I tillegg ble 26 fly av tidligere varianter ombygd til samme standard som Mk IX.

**Virginia Mk X** var den mest produserte varianten, 50 ble produsert og ytterligere 53 fly av tidligere varianter ble ombygd til samme standard som Mk X. Virginia Mk X skiftet ut mye av konstruksjonen som tidligere hadde vært bygget i tre med metall.

Vickers Virginia ble trukket tilbake som bombefly i 1937, men var fortsatt i bruk i andre roller helt frem til 1941. 

## Spesifikasjoner

## Eksterne lenker
* Vickers Virginia
Blanka

**Blanka** kan vise til:

* Blanka av Namur, svensk og norsk dronning fra 1335
* Blanka (navn), et kvinnenavn
Wesensteen

***Wesensteen*** er en norsk humorserie med Rolv Wesenlund og Harald Heide-Steen jr. som gikk på NRK1 fra 1998 og 1999. Kjersti Holmen og Knut Lystad hadde mindre roller i serien. Serien var basert på samme konsept som britiske ''Smith & Jones''. Bak serien stod John Andreassen, Stein Monn-Iversen og Per Selstrøm. Programmet gikk på lørdager. 

Serien ble dårlig mottatt av TV-kritikerne, men hadde høye seertall. Premieren av første sesong ble sett av 1,08 millioner, mens sesongen som helhet hadde et snitt på rundt en million seere. Premieren av sesong to ble sett av 889 000. Seertallene for andre sesong var jevnt over dårligere enn i første. Enkelte av sendingene var på under 700 000.

## Begrepet Wesensteen
Begrepet «Wesensteen» var forøvrig betegnelsen som ble brukt på denne komikerduoen. De ble kjent under dette navnet gjennom forskjellige TV-serier på NRK på slutten av 1960-årene. De har i tillegg til TV-serier gitt ut LP-plater med sketsjer. Blant duoens mest kjente sketsjer er «Supperådet», «Hos tannlegen», «Dodraugen» og «Doble fustasjopphengsforkoplinger.»  Alle disse sketsjene ble vist i «*[[Og takk for det]]*»-serien i 1969.

## Referanser
Fregner

**Fregner** er et arvelig anlegg som har med hudens pigmentinnhold å gjøre. De skyldes opphopninger av pigmenter i overhuden. Fregner vil aldri mistes permanent, men har en tendens til å bli svakere / usynlige om vinteren, særlig i land som Norge, der eksponering til sollys varierer mellom sommer- og vinterhalvåret. De som har arveanlegg for fregner får ofte flere ved eksponering til sollys. Dette gjelder spesielt om sommeren. For å unngå at fregner blir mørkere bør man bruke høy solfaktor når man utsettes for mye sollys. 

Fregner er ikke skadelige eller assosiert med kreft. De kan være et (ønsket eller uønsket) fremtredende ansiktstrekk, og menneskers holdninger til sine egne fregner varierer sterkt. Har man mye uønskede fregner kan disse skjules med sterke kremer. Før man gjør dette, bør en hudlege konsulteres. Svært mørke fregner kan fjernes med kjemiske midler og laserbehandling.

## Se også
* Rødt hår
Oset vannbehandlingsanlegg

**Oset vannbehandlingsanlegg** er Oslos største vannrenseanlegg som renser drikkevannet fra Maridalsvannet. Anlegget administreres av Vann- og avløpsetaten (VAV) i Oslo kommune, og har kapasitet til å forsyne hele byen med drikkevann. Likevel dekker det normalt 85% av byens behov, noe som tilsvarer 95 millioner kubikkmeter i året eller 3&nbsp;000 liter i sekundet.

## Utbygging
Bystyret vedtok 20. mars 2002 å bygge ut Oset vannbehandlingsanlegg for å tilfredsstille drikkevannsforskriften. Utbyggingen startet i november 2003, og var planlagt ferdigstilt våren 2008. Anlegget er dimensjonert til å forsyne inntil 90 % av byens befolkning med fullrenset drikkevann. Det er Europas største vannrenseanlegg i fjell.

Det nye vannrenseanlegget består hovedsakelig av to store fjellhaller som er 160 meter lange og har en bredde på 27 meter.

## Referanser


## Kilder
* 
* Brosjyre om Oset vannrenseanlegg
Lalibela

**Lalibela** er en fjellandsby i Amhararegionen i Etiopia, omtrent 700 kilometer fra hovedstaden Addis Abeba. Byen var hovedsetet til Zagwe-dynastiet.

Fram til nå har byen vært svært isolert, og bare små grupper med turister finner veien dit. Byen er kjent for sine fantastiske kirker, som er hugget ut og nedover i fjellet. Kirkene er altså laget i ett stort stykke stein, og henger fast med fjellet.

## Se også

* Kirkene i Lalibela
Max Pechstein

**Max Hermann Pechstein** (født 31. desember 1881, død 29. juni 1955), var en tysk ekspresjonistisk maler og grafiker, født i Zwickau.

Han ble utdannet som kunstner i Dresden og ble inspirert til å bli ekspresjonist etter å ha sett på arbeidene av van Gogh. Han deltok i gruppen Die Brücke i 1906 som den eneste der med formell kunstskolering. Senere dro han til Berlin hvor han ble med på den andre secessjonen *(Neue Sezession)*, hvor han ble kjent for fargesterke og dekorative bilder som bygget på Van Gogh, Matisse og fauvistene. Etterhvert ble bildene mere primitivistiske med tykke svarte streker og kantete figurer.

Han havnet på nazistenes liste over *[[entartete kunst]]* i 1933. 326 av hans malerier ble fjernet fra tyske offentlige utstillinger. 16 av dem var med på den store utstillingen i 1937. Beslagslisten inneholder 340 nummer. Han selv søkte tilflukt på landet i Pommern

Han var en produktiv grafiker, og det er registrert 421 litografier, 315 tresnitt eller lino og 165 intagliotrykk, for det meste etsinger.

Han var professor i kunst ved Berlinakademiet i ti år før han ble avskjediget av nazistene, og fikk stillingen tilbake i 1945. Han er tildelt flere priser og utmerkelser.

## Referanser


## Eksterne lenker
* 
* 
* Max Pechstein i Artcyclopedia
* Official Max Pechstein Webpage/Catalogue raisonné of Pechstein's oil paintings
* Biography & Available works by Max Pechstein  Galerie Ludorff, Duesseldorf, Germany
Torkil Williksen

**Torkil Williksen** (født 1968) er en norsk forfatter. Han debuterte som kriminalforfatter med romanen *Snøfall* i 2005.

Han vokste opp i Stjørdal og har bodd i Bærum siden 1997. Han er utdannet sivilingeniør fra NTH og arbeider i Norconsult.

## Bibliografi
* *Snøfall* &ndash; kriminalroman (2005)
* *Lerken* &ndash; kriminalroman (2007)
* *Trippel F* &ndash; barne- og ungdomsroman (2009)

## Referanser
Fransk bulldog

**Fransk bulldog** (FCI #101) kalles også **fralle**, **bulle** og **frenchie** og er en liten hunderase som stammer fra Frankrike. Rasen blir ofte forvekslet med mops og boston terrier, men den skiller seg fra disse på flere måter. Den klassifiseres av FCI som en selskapshund.

## Bakgrunn

Opprinnelsen til denne bulldoggen er usikker og omdiskutert. FCI anerkjenner den som fransk av opprinnelse, men mange briter mener at opprinnelseslandet er Storbritannia.

En teori er at småvokste spanske bulldogger ble ført til Frankrike (Paris) og krysset der med småvokste engelske bulldogger på andre halvdel av 1800-tallet. En annen teori er at spesielt småvokste engelske bulldogger ble ført til Frankrike av engelskmenn som søkte jobb der i siste halvdel av 1800-tallet. Det engelske tidsskriftet *[[Country Life]]* skrev den 29. april i 1899 i en artikkel at for 35 år siden (altså omkring 1865) var det vanlig med småvokste lette bulldogger i landet. På den tiden ble det alt mer populært med små hunder i Frankrike, spesielt blant såkalte «Belles De Nuit» (spaserende folk) i Paris.

Den første raseklubben ble etablert i Paris i 1880. De første registreringene i stamboka ble foretatt i 1885, mens den første rasestandarden ble publisert i 1898. Samtidig ble rasen akseptert under navnet *fransk bulldog* av Société Centrale Canine i Frankrike. Den nye hunderasen ble først vist på en hundeutstilling i 1887.

## Preget av helseproblemer
Det er en del utfordringer med helse hos denne rasen.

Fransk bulldog er spesielt utsatt for hudlidelser og allergier. I tillegg har mange pusteproblemer, noe som har sammenheng med den korte snuten. Endel sliter også med ryggen, hoftene og knærne. Øyeproblemer er heller ikke uvanlig.

## Eksterne lenker
* Norsk Bulldog Klubb
Huseby gård (Stange)

**Huseby gård**  *, gnr 77 brnr 1*, Stange på Hedmarken i Innlandet er en stor gård som ligger pent til med god utsikt over Mjøsa. Den har gått i arv gjennom flere generasjoner. Den ligger rundt en mil sør for byen Hamar.

Huseby gård ligger i et gammelt kulturlandskap. Fra Huseby gård er det utsikt over Mjøsa mot Helgøya. Islandske og norske kongesagaer og registrerte beviser tyder på at Huseby var kongsgård.

Eier av Huseby gård er (pt.) Jens Ringnes. 

## Eksterne lenker
* Hedmarksmuseets fotoarkiv: Historiske bilder fra Huseby gård
* Stange bygdebok
Gammel Dansk

**Gammel Dansk** er en dansk alkoholholdig drikk som ble produsert av De Danske Spritfabriker i Dalby, Sjælland fram til 2012, og er i dag regnet som den mest populære bitter i Danmark. Fra og med norske Arcus (nå en del av Anora-konsernet) sin overtakelse av produsenten i 2012, blir Gammel Dansk samt en rekke av de danske Aalborg-akevittene produsert på Gjelleråsen utenfor Oslo. Kolonnen som ble benyttet i den danske produkjsonen av Gammel Dansk, befinner seg også på Gjelleråsen og brukes i dagens bitter-produksjon.

Gammel Dansk serveres romtemperert i små glass, den brukes ofte som aperitif, men også som digestif. Drikken sidestilles ofte med den tyske bitteren Jägermeister.

## Historikk
I 1961 fikk daværende produksjonssjef for De Danske Spritfabriker, J.K. Asmund, i oppdrag å fremstille en bitter. Det ble stilt tre krav; det skulle være en dram og den skulle være myk, men også bitter. Etter tre år med forsøk og testing med smakspanel skapte de Gammel Dansk slik den er i dag. Drikken ble første gang solgt i 1964.

## Innhold
Gammel Dansk inneholder 29 ulike urter, krydder og blomster, en av hovedingrediensene er rognebær. En annen interessant ingrediens er Ensian-roten som har en bittersøt smak. Drikken har et alkoholinnhold på 38&nbsp;%.

## Priser og utmerkelser
* 2002 Gammel Dansk kommer på andreplass på den internasjonale vin- og spritkonkurransen (IWSC) i London.
* 2001 Gammel Dansk stemmes frem som en av Danmarks 50 største varemerker.

## Referanser


## Eksterne lenker
* Gammel Dansk offisiell hjemmeside
Kompani Knudsen

***Kompani Knudsen*** er et norsk humor- og musikkprogram for ungdom som gikk på NRK Radio fra 2006 til 2009. Programmet gikk alle hverdager på P3 mellom kl. 14 og 16. Det ble ledet av Siri Knudsen sammen med Kristoffer Reinsfelt Arnesen og Øyvind Thoen (reporter). Programmet tok opp «hverdagskos», og hadde mange faste programposter, som blant annet «Kristoffers hjørne» og «Hva har Øyvind gjemt i buksa si i dag?» På onsdager var programmet vert for VG-lista topp 20 (Norges offisielle singleliste).

Programmet hadde første sending 12. juni 2006. 

Det erstattet programmet *[[Marthe (radioprogram)|Marthe]]*, og ble selv erstattet av *[[Popsalongen]]*. 

## Referanser
Hanne Refsholt

**Hanne Refsholt** (født 1960) er en sivilagronom/cand.agric fra Universitetet for miljø- og biovitenskap på Ås og har en MBA fra BI. 

Hun var konsernsjef i TINE SA fra februar 2005 fram til 31. desember 2018. I mars 2007 ble hun av avisa Nationen kåret til den mektigste kvinne i norsk landbruk.

Refsholt begynt i på forsknings- og utviklingssenteret til TINE på Voll i 1988, og ble senere produktutviklingssjef. I perioden 1996-1998 var hun direktør i Kjøttbransjens Landsforbund, men kom tilbake til TINE som direktør for forsknings- og utviklingssenteret i 1998. Hun ble viseadm. direktør i TINE i 2001, og visekonsernsjef i 2002.

Refsholt ble i 2007 valgt til ny styreleder i Domstein ASA. Hun er også styreleder i Norseland Inc., TINEs heleide datterselskap i USA.

## Referanser
Andreas Bye

**Andreas Bye** (født 1975) er en norsk jazzmusiker (slagverk) fra Skoppum i Vestfold, kjent fra en rekke innspillinger med norske jazzband han er medlem av. 

Bye gikk musikklinja på Sandefjord Gymnas fra 1991 til 1994 før han begynte på Norges musikkhøgskole i Oslo.

Bye er med i Frode Berg kvartett (*Dig it*, 2003), 
i Bugge Wesseltofts serie New Conception of Jazz (2004), 
i Sigurd Køhn kvartett (*This place*, 2004),
i Elvira Nikolaisens orkester (2005),
i Anders Aarum trio (*First communion*, 2006),
i Jazzmob (*Infernal machine*, 2006),
i Nils Olav Johansen band (*My deal*, 2007) og
i Roy Powell trio (*Live at Ronnie Scott*, 2007).
Videre har han deltatt i Sharp 9, samt spiller med Jon Eberson i «New High Quartet», i «Montée» i Michael Bloch trio, i Ketil Gutvik F E M, i gruppa Moment med Jens Fossum, Tore Brunborg og  Jørn Øien, Barth & Johnsen Trio med Frode Barth og Harald Johnsen, Christian Reim samt medvirket på Lars Martin Myhre (*Stengetid?*, 2006).  Med Astor Andersen har han også utgitt (*Nå synger vi om dyra våre* 1997; *Lilleby brannstasjon* 2006).

## Referanser
Rambutan

**Rambutan** (betyr «hårete ting» på malayisk) er en liten frukt med et nært slektskap til litchi. Den er på størrelse med en valnøtt og kommer opprinnelig fra Sørøst-Asia. Rambutan består av en kjerne dekket av hvitt fruktkjøtt som igjen er dekket av et hårete, læraktig skall. Den har en søt og mild smak og er rik på C-vitamin og mineraler, spesielt fosfor.

## Bildegalleri

Fil:Rambutan.jpg|Rambutan regnes gjerne som en eksotisk frukt.
Fil:HNEP8.jpg|Oppskåret rambutan


## Referanser


## Eksterne lenker
*
Finn (navn)

**Finn** er et norrønt mannsnavn dannet av det norrøne ordet *finnr*, som betyr «finne» eller «same».

Finn kan også være en engelsk form av det irsk-gæliske navnet *Fionn*, som betyr «hvit». Fiona og Finnegan er varianter av dette navnet.

Finn har navnedag 16. oktober i Norge og Sverige og 26. september i Finland.

## Utbredelse
*Finnr* eller *Fiðr* er kjent brukt i fire runeinnskrifter fra vikingtiden, så navnet var kjent, men antakelig ikke blant de mest brukte i Norden på den tiden. *Finn* var et vanlig navn i Norge i middelalderen. Over 40 forskjellige personer med navnet er nevnt i Regesta Norvegica. I nyere tid har Finn vært mest populært som navn på guttebarn i Norge i perioden ca. 1920–1940.

*Finn* er i dag et vanlig navn i Danmark og Norge. *Finn* og *Fynn* var på begynnelsen av 2000-tallet svært populære navn på gutter født i Tyskland. Variantene *Fin* og *Find* er svært sjeldne utenom Danmark. I Norge var det i 2005 20 menn som het *Fin* og 4 som het *Find*. I Sverige var tilsvarende antall 4 og 9.

|}

Finn er også et navneledd i en rekke mer eller mindre vanlige sammensatte navn:
* Norske mannsnavn: Arnfinn, Dagfinn, Torfinn, Anfinn, Alvfinn, Audfinn, Bergfinn, Eifinn, Eldfinn, Finnbjørn, Finngeir, Finnkjell, Finnvald, Finnvard, Finnved, Geirfinn, Herfinn, Jonfinn, Kolfinn, Kårfinn, Malfinn, Malmfinn, Norfinn, Oddfinn, Paulfinn, Sigfinn, Steinfinn og Sæfinn.
* Andre mannsnavn: Ásfinnur, Bjarnfinnur, Finnbogi, Finnjón, Finnleivur, Finnulf, Friðfinnur, Guðfinnur, Kristfinnur og Sólfinnur.
* Andre kvinnenavn: Dýrfinna, Eirfinna, Finnbjörg, Finnbjörk, Finndís, Finney, Finnfríður, Finngerður, Finnlaug, Finnþóra, Gunnfinna og Ingifinna.

## Kjente personer med navnet Finn
* Finn Mehlum (1896–1978), norsk skuespiller
* Finn Amundsen (1897–1958), norsk sportskommentator
* Finn Havrevold (1905–1988), norsk forfatter
* Finn Ludt (1918–1992), norsk komponist
* Finn Helgesen (1919–2011), norsk skøyteløper
* Finn Hodt (1919–2016), norsk skøyteløper
* Finn Carling (1925–2004), norsk forfatter
* Finn Arnesen (1932–2019), norsk forlagssjef
* Finn Amundsen (f. 1936), norsk skarpskytter og skytterkonge
* Finn Eriksen (1937–2020), norsk trompetist
* Finn Graff (f. 1938), norsk tegner
* Finn Seemann (1944–1985), norsk fotballspiller
* Finn Laudrup (f. 1945), dansk fotballspiller
* Finn Kalvik (f. 1947), norsk visesanger
* Finn Schau (f. 1948), norsk skuespiller
* Finn Schjøll (f. 1948), norsk blomsterhandler
* Finn Abrahamsen (f. 1949), norsk tidligere politioverbetjent og programmedarbeider i TV-serien *Etterlyst*
* Finn Christian Jagge (1956–2020), norsk alpinist
* Finn Evensen (f. 1960), norsk musiker
* Fin Gnatt (f. 1960), norsk tidligere landslagssvømmer og -sjef, nå journalist i TV2.

## Annen bruk av navnet
*Finn* er et vanlig navn på geitebukker i Norge.

## Referanser


## Eksterne lenker
*
Fredmund Sandvik

**Fredmund Sandvik** (1951–2024) var en norsk politiker (Sp) og gårdbruker fra Laksøybygda i Orkland.

Sandvik var vararepresentant for Senterpartiet til Stortinget fra 1989 til 1997, styreleder i TINE Midt-Norge BA fra 1998. Han var styremedlem i TINE BA fra 2002 og styreleder fra 2006 til 2010.

## Andre verv
* Kommunestyrerepresentant i tre perioder 1983–95
* Fylkestingsrepresentant i to perioder
* Styremedlem i Meldal Sparebank fra 2000
* Nestleder i Norsk Landbrukssamvirke

## Referanser


## Eksterne lenker
*
Death Cult Armageddon

***Death Cult Armageddon*** er det sjette studioalbumet med Dimmu Borgir, utgitt i 2003.

## Sporliste
#«Allegiance» (5:50)
#«Progenies of the Great Apocalypse» (5:17)
#«Lepers Among Us» (4:43)
#«Vredesbyrd» (4:44)
#«For the World to Dictate Our Death» (4:46)
#«Blood Hunger Doctrine» (4:39)
#«Allehelgens død i helveds rike» (5:33)
#«Cataclysm Children» (5:13)
#«Eradication Instincts Defined» (8:39)
#«Unorthodox Manifesto» (8:50)
#«Heavenly Perverse» (6:33)
### Ozzfest utgave - CD 2
#«Satan My Master» (Bathory cover) (japansk bonusspor)
#«Burn In Hell» (Twisted Sister cover)
#«Devil's Path»
#«Progenies of the Great Apocalypse»
#«Eradication Instincts Defined»

## Eksterne lenker
*
Cisterne

**Cisterne** eller **sisterne** (latin: *cisterna*, som er avledet fra *cista*, som betyr kiste/kasse, som igjen kommer fra det greske ordet *kistê*, hvilket betyr kurv) er en beholder for væske, vanligvis vann. Sisterner bygges oftest for å samle inn og lagre regnvann. Sisterner skiller seg fra brønner ved deres vanntette kledning. Moderne sisterner har kapasitet fra å holde på noen få liter til å være store vanntanker som oppbevare flere kubikkmeter, noe som gjør dem til vannreservoarer.

Sisterner tettet med gips og kalk er avdekket i neolittiske landsbyer i Midtøsten, eksempelvis ved Ramad og Lebwe, og ved slutten av 3000-tallet f.Kr., som ved Jawa i nordøstlige Libanon, var sisterner vesentlig nyskapende teknikker for vannhåndtering i varme og tørre jordbrukssamfunn.

## Referanser


## Eksterne lenker
* 
* The Homestead Cistern, hvordan å bygge en cisterne.
* Difference between rain barrels and harvesting systems
* Build Your Own Rain Barrel (PDF)
Puritanical Euphoric Misanthropia

***Puritanical Euphoric Misanthropia*** er det femte studioalbumet til Dimmu Borgir og ble utgitt 2001.

## Sporliste
#«Fear and Wonder» (Intro) (2:47)
#«Blessings upon the Throne of Tyranny» (5:18)
#«Kings of the Carnival Creation» (7:48)
#«Hybrid Stigmata – The Apostasy» (6:57)
#«Architecture of a Genocidal Nature» (6:08)
#«Puritania» (3:06)
#«IndoctriNation» (5:57)
#«The Maelstrom Mephisto» (4:42)
#«Absolute Sole Right» (6:26)
#«Sympozium» (5:13)
#«Perfection or Vanity» (3:36)
#«Devil's Path» 
#«Burn in Hell» (Twisted Sister cover)

## Eksterne lenker
*
Stormblåst (2005)

***Stormblåst (2005)*** er det syvende studioalbumet til Dimmu Borgir, utgitt i 2005.

Albumet er en ny-innspilling av albumet *[[Stormblåst]]* fra 1996, med et bonusspor («Avmaktslave»).

## Sporliste
#«Alt lys svunnet hen» (4:44)
#«Broderskapets ring» (5:30)
#«Når sjelen hentes til helvete» (4:43)
#«Sorgens kammer – del II» (5:51)
#«Da den kristne satte livet til» (3:03)
#«Stormblåst» (6:10)
#«Dødsferd» (5:42)
#«Antikrist» (3:36)
#«Vinder fra en ensom grav» (4:00)
#«Gud's fortapelse – åpenbaring av dommedag» (4:01)
#«Avmaktslave» (3:54)

## Eksterne lenker
*
Lollywood

**Lollywood** (urdu: **لالیوڈ**) viser til den pakistanske filmindustrien basert i byen Lahore. Navnet er et teleskopord av Lahore og Hollywood. 
Det produseres årlig over 25 filmer der.

## Se også
* Bollywood
* Nollywood

## Referanser


## Eksterne lenker
*
Hawker Sea Hawk

**Hawker Sea Hawk** er et britisk jagerfly. Sea Hawk ble utviklet av Hawker Aircraft, og er basert på prototypen **Hawker P.1040** som fløy første gang 2. september 1947. Hawker produserte bare de første 35 flyene før produksjonen ble overtatt av Armstrong Whitworth.

Den første serieproduserte varianten var **Sea Hawk F.Mk 1**, som fløy første gang 14. november 1951 og ble produsert i 95 eksemplarer. Denne ble fulgt av 40 **Sea Hawk F.Mk 2**. 116 **Sea Hawk FB.Mk 3** og 97 **Sea Hawk FGA.Mk 4** ble produsert, begge utstyrt med forsterkede vinger med festepunkter for ekstern våpenlast. **Sea Hawk FB.Mk 5** og **Sea Hawk FGA.Mk 6** var i utgangspunktet henholdsvis FB.Mk 3 og FGA.Mk 4 oppgradert med den kraftigere Nene Mk 103 turbojetmotoren, men 86 nye FGA.6 ble også produsert. 

Sea Hawk ble eksportert til Australia, Canada, Tyskland, Nederland og India. 22 **FGA.Mk 50** ble produsert for Nederland og 66 **FGA.Mk 100 og FGA.Mk 101** for Tyskland, begge tilsvarende FGA.Mk 6. 14 FGA.Mk 6 ble produsert for India og i tillegg ble 59 tidligere britiske og tyske fly også levert.

Sea Hawk ble helt faset ut av Fleet Air Arm i 1969, men i India var Sea Hawk operativ helt opp på 80-tallet.

## Spesifikasjoner

## Eksterne lenker
* Hawker Sea Hawk
Pritzker Architecture Prize

**Pritzker Architecture Prize**, eller **Pritzkerprisen**, er en pris som deles ut årlig til en nålevende arkitekt som gjennom sitt arbeid har vist evne, visjon og engasjement til å skape «varige og utmerkede bidrag til menneskeheten og de bygde omgivelser gjennom kunstarten arkitektur». Prisen er etablert av Hyatt-stiftelsen og ble første gang utdelt i 1979. 
Vinneren mottar et prisbeløp på 100&nbsp;000 dollar.

Sverre Fehn har som eneste nordmann mottatt prisen, i 1997.

## Vinnere

## Referanser


## Eksterne lenker
*
Sharon Osbourne

**Sharon Rachel Osbourne** (født 1952) er en britisk TV-personlighet og artistmanager. Hun var gift med musikeren Ozzy Osbourne fra 1982 til hans død i 2025, og fungerte også som hans manager i store deler av karrieren. Hennes far, Don Arden, var Ozzys manager i 1970-årene, før Sharon overtok rollen. 

Hun er kjent for å ha medvirket i realityserien *[[The Osbournes]]* (2002–2005). Sammen med Ozzy Osbourne fikk hun tre barn, hvorav to deltok i serien. 

I senere år har hun vært dommer i talentprogrammer som *[[X Factor (Storbritannia)|X Factor]]* (2004–2007, 2013, 2016–2017) og *[[America’s Got Talent]]* (2007–2012).

## Referanser


## Eksterne lenker
* 
* 
* 
*